**ДОГОВОР**

**за обществена поръчка**

**№ \_\_\_\_\_\_\_\_\_\_\_\_\_\_**

Днес \_\_\_\_\_\_\_\_\_\_\_\_.2019 г., в гр. София на основание чл. 194, ал. 1 във връзка с чл. 20, ал. 3 от ЗОП и чл. 13б от ПРУПДТДДУК и утвърден протокол от \_\_\_\_\_\_\_\_\_\_\_г. по чл. 192, ал. 4 от ЗОП беше сключен този договор между:

1. **„Специализирани болници за рехабилитация – Национален комплекс“ ЕАД,** ЕИК 130344823, със седалище и адрес на управление: гр. София, бул. „Васил Левски” № 54, представлявано от Плумелина Димитрова Мичева – изпълнителен директор и Десислава Николаева – главен счетоводител, наричано по-долу за краткост „ВЪЗЛОЖИТЕЛ” от една страна

и

2. ................................................................................................, ЕИК.............., със седалище и адрес на управление:................................., представлявано от .....................................наричано по-долу за краткост „ИЗПЪЛНИТЕЛ“, от друга страна.

1. **ПРЕДМЕТ НА ДОГОВОРА**

**Чл.1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема при поискване от страна на ВЪЗЛОЖИТЕЛЯ да предоставя финансовите услуги, посочени в Приложение № 1 /Техническа спецификация/ – неразделна част от договора, при заплащане на лихви и такси съгласно условията в Приложение № 2 /Оферта/ - неразделна част от настоящия договор.

**(2)** ВЪЗЛОЖИТЕЛЯТ има право да не използва всички видове финансови услуги, посочени в Приложение № 1 – неразделна част от настоящия договор.

**(3)** ИЗПЪЛНИТЕЛЯТ предоставя, а ВЪЗЛОЖИТЕЛЯТ заплаща финансовите услуги – предмет на договора, само в количествата и видовете, ползвани от ВЪЗЛОЖИТЕЛЯ.

**II. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.2.** ИЗПЪЛНИТЕЛЯТ се задължава:

**1.** при нареждане от страна на ВЪЗЛОЖИТЕЛЯ да предоставя всяка една от финансовите услуги, предмет на настоящия договор, в заявеното от ВЪЗЛОЖИТЕЛЯ количество и вид и в съответствие с изискванията на действащото законодателство, при условията на Приложения № 1 и 2 – неразделна част от настоящия договор.

**2.** да спазва банковата тайна относно наличностите и движенията по откритите сметки на ВЪЗЛОЖИТЕЛЯ, като предоставя информация на трети лица само в предвидените съгласно действащото към съответния момент българско законодателство случаи или ако ВЪЗЛОЖИТЕЛЯТ е дал изрично и предварително своето писмено съгласие.

**3.** да поддържа и съхранява документите по този договор, представените пълномощни, както и копия от цялата писмена кореспонденция между страните.

**4.** при поискване от ВЪЗЛОЖИТЕЛЯ да предоставя информация за начислената/ите лихва/и по сметката/ите на ВЪЗЛОЖИТЕЛЯ в срок до 1 (един) работен ден от поискването.

**5.** при поискване от ВЪЗЛОЖИТЕЛЯ да предоставя информация за салдото/салдата по сметката/ите на ВЪЗЛОЖИТЕЛЯ в срок до 1 (един) работен ден от поискването.

**6.** да обслужва наредените от ВЪЗЛОЖИТЕЛЯ плащания в срока, посочен в Приложение № 2 – неразделна част от настоящия договор.

**7.** да спазва условията за олихвяване на откритите разплащателни и депозитни сметки на ИЗПЪЛНИТЕЛЯ съгласно Приложение № 2 – неразделна част от настоящия договор.

**8.** да извършва инкасо услугите в съответствие с нормативните изисквания и да осигури необходимата застраховка.

**Чл.3.** ИЗПЪЛНИТЕЛЯТ има право:

**1.** да откаже да изпълни нареждане на ВЪЗЛОЖИТЕЛЯ за извършване на плащания, ако не са приложени стандартните платежни документи или същите съдържат неточна, нечетлива и невярна информация.

**2.** има право при точно изпълнение на задълженията му по този договор да получи уговорените такси за предоставените от него финансови услуги.

**3.** да изисква от ВЪЗЛОЖИТЕЛЯ да му бъдат предоставяни документи и информация, редовно оформени от външна страна, които са необходими за изпълнението на задълженията му по настоящия договор.

**Чл.4.** ИЗПЪЛНИТЕЛЯТ няма право:

**1.** да възлага на трети лица задълженията си произтичащи от този договор, освен на посочените в офертата му за участие в обществената поръчка подизпълнители.

**2.** няма право да извършва видове и количества финансови услуги – предмет на този договор, за които няма нареждане от ВЪЗЛОЖИТЕЛЯ, оформено с изискуемите реквизити.

**3.** няма право да отказва извършването на финансови услуги – предмет на договора, освен ако извършването им е в противоречие с нормативен акт.

**Чл.5.** ИЗПЪЛНИТЕЛЯТ не извършва нареждания за извършване на финансови услуги в следните случаи:

**1.** когато не е осигурена необходимата и достатъчна наличност на парични средства по сметката, указана в нареждането;

**2.** нареждането не е съставено и редовно оформено от външна страна с всички необходими реквизити съгласно вътрешнобанковите актове и прилаганите от ИЗПЪЛНИТЕЛЯ стандартни образци;

**3.** нареждането не отговаря на изискванията на относимите актове;

**4.** нареждането не е подписано от овластените за целта лица или техен пълномощник, упълномощен с изрично нотариално заверено пълномощно.

**III. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.6.** ВЪЗЛОЖИТЕЛЯТ се задължава:

**1.** да прави нареждания към ИЗПЪЛНИТЕЛЯ, съставяни съгласно изискванията, установени от нормативните и вътрешнобанковите актове и прилаганите от ИЗПЪЛНИТЕЛЯ стандартни образци. Нарежданията следва да бъдат подписани от овластените за целта лица със спесимени при ИЗПЪЛНИТЕЛЯ;

**2.** да предостави на ИЗПЪЛНИТЕЛЯ спесимени на своите служители, упълномощени да подписват от негово име изискваните от ИЗПЪЛНИТЕЛЯ документи във връзка с изпълнението на финансовите услуги - предмет на настоящия договор;

**3.** незабавно да уведоми ИЗПЪЛНИТЕЛЯ за оттегляне на предоставените на негови служители по т. 2 права;

**4.** да осигури подписването и представянето от негова страна на необходимите документи и информация във връзка с предоставянето от страна на ИЗПЪЛНИТЕЛЯ на наредените финансови услуги;

**5.** да поддържа достатъчна наличност по сметките за извършване на наредените плащания;

**6.** да заплаща на ИЗПЪЛНИТЕЛЯ такси за наредените финансови услуги в размерите, посочени в Приложение № 2 – неразделна част от настоящия договор.

**Чл.7.** ВЪЗЛОЖИТЕЛЯТ има право:

**1.** да получава наредените от него финансови услуги - предмет на договора, точно в изисканото количество и качество и при условията, посочени в Приложение № 2 – неразделна част от настоящия договор;

**2.** да изисква от ИЗПЪЛНИТЕЛЯ да му предоставя информация за начислената/ите лихва/и по сметката/ите му в срок до 1 (един) работен ден от поискването.

**3.** да изисква от ИЗПЪЛНИТЕЛЯ да му предоставя информация за салдото/салдата по сметката/ите му в срок до 1 (един) работен ден от поискването.

**4.** да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**IV. ЦЕНИ И ЛИХВЕНИ УСЛОВИЯ**

**Чл.8.** ВЪЗЛОЖИТЕЛЯТ заплаща на ИЗПЪЛНИТЕЛЯ такси за извършване на заявените финансови услуги, предмет на този договор, съгласно посочените в Приложение № 2 стойности за съответните видове финансови услуги.

**Чл.9.** ИЗПЪЛНИТЕЛЯ олихвява откритите разплащателни сметки на ВЪЗЛОЖИТЕЛЯ с лихвения процент за разплащателна сметка, посочен в Приложение № 2 - неразделна част от този договор.

**Чл.10.** ИЗПЪЛНИТЕЛЯТ олихвява откритите депозитни сметки на ВЪЗЛОЖИТЕЛЯ с лихвения процент за депозитни сметки, посочен в Приложение № 2 - неразделна част от този договор в зависимост от срока на депозита.

**Чл.11.** Посочените в Приложение№ 2 такси и лихви не подлежат на изменение за целия срок на договора.

**Чл. 12.** В случай че ИЗПЪЛНИТЕЛЯТ е заявил използването на подизпълнител/и, най-късно преди започване на изпълнението на дейностите – предмет на договора ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ за името, данните за контакт и представителите на подизпълнителя/ите, посочени в офертата. ИЗПЪЛНИТЕЛЯТ е длъжен да уведомява ВЪЗЛОЖИТЕЛЯ за всякакви промени в предоставената информация в хода на изпълнението на договора.

(2) Замяна или включване на подизпълнител по време на изпълнението на настоящия договор за обществена поръчка се допуска при необходимост, ако са изпълнени едновременно условията, посочени в чл. 66, ал. 14, т. 1 и т. 2от ЗОП, като ИЗПЪЛНИТЕЛЯТ е длъжен да изпълни разпоредбата на чл. 66, ал. 15 от ЗОП.

(3) В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ е длъжен да изпрати копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията на чл. 66, ал. 14 от ЗОП.

**V. САНКЦИИ И НЕУСТОЙКИ**

**Чл.13.** При виновно неизпълнение или неточно изпълнение на което и да е от задълженията си по този договор ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.5 % (нула цяло и пет на сто) за всеки просрочен ден от стойността на неизпълненото/неточно изпълненото задължение, но не повече от 10 % (десет процента) от стойността му.

**Чл.14.** (1) Във всички случаи на неизпълнение на една или повече от клаузите на настоящия договор от една от страните, другата страна има право да претендира обезщетение в пълен размер на претърпените вреди и обезщетение за пропуснатите ползи в резултат на забавата или неизпълнението.

(2) При причинени вреди на ВЪЗЛОЖИТЕЛЯ в резултат от неизпълнение или изпълнение в противоречие с нормативните изисквания на инкасо услуга, ИЗПЪЛНИТЕЛЯТ се задължава да покрие всички вреди, причинени на ВЪЗЛОЖИТЕЛЯ, включително изплатени от ВЪЗЛОЖИТЕЛЯ обезщетения за забавено плащане към служители, както и към доставчици и други контрагенти.

**VI. СРОК И ПРЕКРАТЯВАНЕ НА ДОГОВОРА**

**Чл.15.** Настоящият договор се сключва за срок до 15.06.2022 г., включително и влиза в сила, считано от датата на подписването му.

**Чл.16.** Договорът се прекратява в следните случаи:

**1.** по взаимно писмено съгласие на страните;

**2.** с изтичане на срока на договора;

**3.** при достигане на максималния финансов ресурс – 13 974 (тринадесет хиляди деветстотин седемдесет и четири) лева без ДДС, определен от ВЪЗЛОЖИТЕЛЯ за съответната обособена позиция;

**4.** при неизпълнение на което и да е задължение на ИЗПЪЛНИТЕЛЯ, произтичащо от този договор, което не е изпълнено в срок до 2 /два/ работни дни, считано от датата на изпращане на писмена покана от страна на ВЪЗЛОЖИТЕЛЯ;

**5.** при отнемане на лиценза на ИЗПЪЛНИТЕЛЯ за извършване на финансовите услуги – предмет на договора;

**6.** едностранно от ВЪЗЛОЖИТЕЛЯ в случай, че ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

**VIІ. НЕПРЕОДОЛИМА СИЛА**

**Чл.17. (1)** Страните не носят отговорност за пълно или частично неизпълнение на своите задължения по настоящия договор, ако неизпълнението е породено от непреодолима сила по смисъла на чл. 306, ал. 2 ТЗ. Настъпването на такива обстоятелства се доказва с надлежно оформен документ от компетентен държавен орган и се съставя протокол, подписан по упълномощени представители на страните по договора. Отговорността на страните по договора се изключва и при изменение в нормативната уредба, касаещо дейността на която и да е от тях, непозволяващо изпълнение на поетите с договора задължения.

**(2)** Страната, която се позовава на непреодолима сила трябва в тридневен срок от настъпването на форсмажорното обстоятелство да уведоми насрещната страна. При неизпълнение на това задължение страната не може да се позовава на непреодолима сила.

**(3)** Страната, която е в забава не може да се позовава на непреодолима сила.

**VІІІ. СПОРОВЕ**

**Чл.18.** Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

**Чл.19.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани съгласно действащото българско законодателство от компетентния съд.

**IХ. ДРУГИ РАЗПОРЕДБИ**

**Чл.20. (1)** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ВЪЗЛОЖИТЕЛЯ или ИЗПЪЛНИТЕЛЯ.

**(2)** За валидни адреси за приемане на съобщения, свързани с настоящия договор се смятат:

ЗА ВЪЗЛОЖИТЕЛ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЗА ИЗПЪЛНИТЕЛ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(3)** При промяна на данните по ал. 2 съответната страна е длъжна да уведоми другата в тридневен срок от промяната. Ако някоя от Страните промени посочените в ал. 2 данни, без да уведоми другата Страна, изпратените съобщения на посочения адрес се смятат за редовно получени.

**Чл.21.** Настоящият договор може да бъде допълван и/или изменян само с допълнителни споразумения, изготвени в писмена форма и подписани от двете страни или техни упълномощени представители при спазване на изискванията на Закона за обществените поръчки.

**Чл.22.** **(1)** При необходимост, поради вътрешни изисквания на ИЗПЪЛНИТЕЛЯ или нормативно установени изисквания, страните могат да сключват отделни споразумения или договори за различните услуги и операции, предмет на настоящия договор при условие, че тези споразумения и/или договори не противоречат на клаузите на настоящия договор.

**(2)** При противоречие или несъответствие на клаузите на настоящия договор, включително приложенията към него, с общите условия на ИЗПЪЛНИТЕЛЯ или допълнително сключени договори и/или споразумения по смисъла на ал. 1, ще се прилагат клаузите на настоящия договор.

Неразделна част от настоящия договор са:

1. Приложение № 1 – Технически спецификации по обособени позиции;

2. Приложение № 2 – Оферта.

При подписване на настоящия договор ИЗПЪЛНИТЕЛЯТ представи следните документи:

……………………………………………………………………………………………………………………………………………………………………………………………………..

Настоящият договор се състави и подписа в два еднообразни екземпляра по един за всяка от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**Плумелина Мичева**

/изпълнителен директор/

**\_\_\_\_\_\_\_\_\_\_\_\_\_\_\_\_\_\_\_\_\_**

**Десислава Николаева**

/главен счетоводител/